Нови захтев за уједињењем Крит је истакао 1886. године, а три године касније избили су немири. Јула 1894. године Крићани траже пореске реформе и хришћанског гувернера. Нови устанак букнуо је 1896. године. Након пожара у грчком кварту у Канеји у рат улази и Грчка 1897. године. По завршетку рата, пуковник Васос напушта острво, а велике силе тражиле су гувернера. На положај је на крају постављен грчки краљ Ђорђе. Крит званично ипак није био уједињен са Грчком, већ је формирана Критска држава (1898—1913). До сједињења ће доћи тек Лондонским споразумом којим је окончан Први балкански рат.